ગરીબ અને જરૂરિયાતમંદ દર્દીઓ માટે આયોજિત થતાં ફ્રી મેડિકલ ચેકઅપ કેમ્પ, આઈ ચેક અપ કેમ્પ, જરૂરિયાતમંદ વિદ્યાર્થીઓ માટે થતાં ફ્રી એજ્યુકયુશનલ સેમિનાર, બ્લડ ડોનેશન કેમ્પ, વૃદ્ધો માટે શુદ્ધ સાત્વિક ભોજન માટે પરમ ટિફિન સહાય, આદિ અર્હમ યુવા સેવા ગ્રુપની અનેકવિધ સેવાક્રીય પ્રવૃતિઓ જ્યાં કરવામાં આવે છે, નાના બાળકોને આધુનિક પદ્ધતિથી જૈન ધર્મના સિદ્ધાંતો શીખવતી લુક એન લર્ન પાઠશાળાની જ્યાં પ્રવૃતિઓ ચાલી રહી છે, સોહમ મહિલા ગ્રુપ અને સંબોધિ સત્સંગ ગુપના બોધ સેશન્સની સાથે યોગાસન અને ધ્યાન સાધનાનો જ્યાં અનેક –અનેક ભાવિકો લાભ લઈ રહ્યાં છે અને મહાપ્રભાવક ઉવસગ્ગહરં પદની સ્થાપિત થયેલી પ્રગટ પ્રભાવક સિદ્ધપિઠિકાના સ્થાન પર ભક્તિ ભાવના અર્પણ કરીને જ્યાં હજારો ભાવિકો જીવનને શાંતિ–સમાધિમય બનાવી રહ્યાં છે એવા આ સર્વ પારસધામ – પાવનધામ ધર્મ સંકુલોની શૃંખલામાં વધુ એક પારસધામનું નિર્માણ રાજકોટની ધરા પર કરવામાં આવશે.